**ПРАВИЛА ЗА НОМИНАЦИЈУ У УПРАВНИ ОДБОР АКЦИЈЕ КОСТ ПРОГРАМА**

1. **УВОД**

Програм КОСТ (European Cooperation in Science and Technology) је међувладин оквир за међународну сарадњу у области науке и технологије у Европи, основан 1971. године. Програм је намијењен научницима у Европи и шире, финансира се дијелом из европских Оквирних програма за истраживање и иновације, али и из националних контрибуција држава чланица. КОСТ активности се базирају на приступу одоздо према горе (енг. *bottom up*), отворености и изврсности у науци, развоју талената и креативности.

Темељем закључка Вијећа министара Босне и Херцеговине бр. 05-07-2760-16/08 са сједнице одржане 25.09.2008. године и Одлуке Одбора делегата КОСТ Асоцијације, Босни и Херцеговини је 2009. године додјељен статус пуноправне чланице КОСТ.

Босна и Херцеговина спада у групу Одабраних земаља за инклузивност- Inclusiveness Target Countries (ITCs). Овој групи такођер припадају: Албанија, Бугарска, Кипар, Чешка, Естонија, Хрватска, Грчка, Мађарска, Литванија, Латвија, Малта, Молдавија, Црна Гора, Пољска, Португал, Румунија, Словенија, Словачка, Сјеверна Македонија, Србија и Турска.

КОСТ програм промовише принцип инклузивности кроз три главна елемента: географска распрострањеност, укључивање младих истраживача и баланс родне заступљености. Половина КОСТ буџета се односи на активности усклађене са принципом инклузивности, с COST Inclusiveness Target Countries. КОСТ принцип инклузивности је усклађен са правилима Програма за истраживање и иновације Европске уније у дијелу Widening Participation and European Research Area као главног инструмента за финансирање КОСТ акција.

Програм КОСТ финансира конференције, радионице, обуке, краткорочне научне размјене и активности приказивања резултата програма из различитих области. Програм КОСТ пружа јединствену могућност за развијање идеја и нових иницијатива у науци и технологијама. Програм КОСТ не обухвата финансирање истраживања, али даје подршку за формирање истраживачких мрежа кроз КОСТ Акције.

**КОСТ акција** је интердисциплинарна истраживачка мрежа која окупља истраживаче и иноваторе из академске заједнице, малих и средњих предузећа, јавних институција и других релевантних организација или заинтересираних страна. Отворена за сва подручја науке и технологије, КОСТ Акција нуди паневропско окружење за појединце како би развили своје професионалне истраживачке мреже и унаприједили своје каријере. КОСТ акције у правилу трају четири године.

КОСТ акције се одобравају на састанку делегата Комитета високих дужносника КОСТ Асоцијације. Осим у својству главног предлагача акције, могуће је учествовати и у својству секундарног предлагача. Секундарни предлагач јест особа која учествује у припреми и изради КОСТ акције те активно доприноси пријави акције унутар позива.

**Приједлог КОСТ акције** треба укључити мрежу предлагача из најмање седам различитих КОСТ пуноправних чланица или земља које спадају у КОСТ земље сарадње, од чега минимлно 50% предлагача треба долазити из Inclusiveness Target Countries. [Правила за подношење приједлога КОСТ акција](https://www.cost.eu/uploads/2021/12/COST-101-21-Submission-Evaluation-Selection-and-Approval-SESA-Level-B-.pdf) детаљно објашњавају поступак за подношења пројектне пријаве.

Свака држава чланица КОСТ програма може номинирати максимално **два представника** **у управни одбор** једне КОСТ акције. За учествовање у радним групама акције, апликације се подносе директно управном одбору акције путем web странице акције, дио working groups and membership.

Учешће у КОСТ акцијема је могуће искључиво уз отворен индивидуални е-КОСТ налог који се може попунити на web страници КОСТ акције, у дијелу wоркинг гроупс анд мемберсхип.

Акције су представљене на страници КОСТ програма <https://www.cost.eu/browse-actions>

Правила за учешће у КОСТ акцијама су доступна у документу:

[Annotated rules for COST actions](https://www.cost.eu/uploads/2022/02/COST-094-21-Annotated-Rules-for-COST-Actions-Level-C-2022-02-15.pdf)

[Na ovom linku možete pregledati relevantne dokumente za COST program](https://www.cost.eu/funding/documents-guidelines/)

Комуникација у оквиру КОСТ програма у свим сегментима програма се одвија на енглеском језику.

1. **КРИТЕРИЈУМИ ЗА НОМИНАЦИЈУ У УПРАВНИ ОДБОР АКЦИЈЕ КОСТ ПРОГРАМА**

Новоодобрена КОСТ акција је акција која је објављена на wеб страници КОСТ прије почетка имплементације. Одржавање првог састанка управног одбора (у даљем тексту: МЦ) акције означава почетак акције.

Захтјев за чланство у управном одбору КОСТ акције (у даљем тексту: Захтјев) акције се подноси према Министарству цивилних послова Босне и Херцеговине (у даљем тексту: Министарство) у прописаном обрасцу Министарства, са потписаном Изјавом и уз приложен CV кандидата.

Захтјев се шаљу наконобјаве Меморандума о разумјевању акције на www.cost.eu страници[[1]](#footnote-1).

Приоритет ће бити номинација предлагача акције (маин/сецондарy пропосерс). Особа која подноси захтјев да учествује у КОСТ акцији мора бити запослена у институцији из Босне и Херцеговине уписаној у регистар научних организација, регистар невладиних организација, регистар пословних субјеката или у остале релевантне регистре, или запослена у тијелу државне/јавне управе или тијелу јединице локалне самоуправе.

Компетентност делегата за учествовање у раду МЦ акције доказује се описно у Захтјеву за укључењем у Управни одбор КОСТ акције, CV са пописом радова и публикација и другим документима које кандидат сматра релевантним.

**У МЦ акције ће бити именовани кандидати из различитих институција.** Изузетак су захтјеви за номинацију поднесени од предлагача акције (сецондарy пропосерс). За кандидате који нису предлагачи акције, уколико три мјесеца након почетка акције остане слободно мјесто у МЦ акције, КОСТ координатор може предложити кандидата из исте институције као другог члана (о номинацији ће одлучити МЦ акције у року од 4 седмице). Препорука је да кандидати прије слања захтјева Министарству цивилних послова, обаве консултације са водитељем акције ради провјере да ли професионално искуство кандидата одговара циљевима акције и, гдје је могуће, доноси разноликост и интердисциплинарност у МЦ.

Учесник КОСТ програма из Босне и Херцеговине може истовремено бити номиниран у **максимално 3 КОСТ акције у току[[2]](#footnote-2)** у својству члана МЦ.

Министарство подстиче истраживаче да заузимају лидерске позиције у акцији (нпр. лидери радних група). Ова искуства ће се позитивно вредновати приликом одабира кандидата за МЦ акције. Предност учешћа у акцији је уколико кандидат учествује у домаћим или међународним пројектима у којима су дјелимично осигурана финансијска средства за истраживање које је релеватно за истраживање акције.

Захтјеви ће се разматрати у року од 30 дана након пријема захтјева, а најкасније до почетка акције. Након номинације за члана МЦ, кандидат ће добити е-маилом обавијест од КОСТ-а о извршеној номинацији. Кандидат прихвата номинацију путем линка који је достављен у обавијести (*аццепт*). Прихватањем номинације процес се сматра комплетираним и валидним у КОСТ електронском систему.

**Захтјев за чланство у МЦ акције која је у току имплементације, тј. након првог састанка МЦ** се подноси у прописаном обрасцу Министарства цивилних послова. Координатор предлаже кандидате за МЦ, а о номинацији одлучује МЦ акције у року од 4 седмице. Препорука је да кандидати прије слања захтјева Министарству цивилних послова, обаве консултације са водитељем акције ради провјере да ли професионално искуство кандидата одговара циљевима акције и, гдје је могуће, доноси разноликост и интердисциплинарност у МЦ.

**Након једне године од почетка имплементације акције**, обавезно је да кандидат прво контактира водитеља акције и провјери да ли су истраживачке компетенције подударне са правцем у којем тече имплементација акције. Уз захтјев за МЦ номинацију, КОСТ координатору се доставља и коресподенција са водитељом акције.

Захтјеви ће се разматрати у року од 30 дана након пријема захтјева.

Попуњен захтјев, потписану Изјаву и CV послати на е-mail: [COST@mcp.gov.ba](mailto:COST@mcp.gov.ba)

КОСТ координатор може прије номинације кандидата, доставити водитељу акције CV кандидата ради консултација.

Члан МЦ има обавезу на крају акције ЦОСТ координатору за Босну и Херцеговину доставити кратак извјештај о активностима у оквиру акције, који ће садржавати информацију о учешћу у акцији, учешће на МЦ састанцима, конференцијама, тренинзима, СТСМ и информацију о публикацијама које су резултат учешћа у акцији.



*Министарство цивилних послова задржава право измјене ових правила у складу са препорукама и одлукама КОСТ.*

1. Memorandum o razumjevanju sadrži kompletnu projektnu aplikaciju (tehnički aneks) i objavljuje se na web stranici akcije nakon što COST CSO odobri nove akcije. [↑](#footnote-ref-1)
2. U ovom smislu se neće računati akcije koje se završavaju u roku od dva mjeseca (nakon podnošenja zahtjeva za nominaciju u MC akcije, odnosno nakon početka akcije). [↑](#footnote-ref-2)